Liberti adası
Liberti adası (ing. Liberty Island)— ABŞ-nin Nyu-York əyalətində, Yuxarı Nyu-York körfəzi üzərində yerləşən ada. Ada Manhetten şəhərinin ekslavıdır və Cersi-Siti şəhəri ilə əhatələnmişdir. Adanın mülki sahibi ABŞ hökumətidir. Bura Azadlıq heykəlinin yerləşdiyi ada olaraq tanınır. Liberti adası 1937-ci ildə Azadlıq heykəli Milli abidəsinə, 15 oktyabr 1966-cı ildə isə Milli Tarixi Yerlər siyahısına daxil edilmişdir.